Votimet për presidentin në Serbi
Në sondazhe, zoti Vuçiç rezulton kryesues me diferencë të madhe
Serbët po votojnë sot për presidentin e ri të vendit, me kryeministrin konservator Aleksandër Vuçiç si favoritin kryesor, megjithë paralajmërimet e opozitës ndaj shtrirjes së dominimit të tij mbi Serbinë, ndërsa vendi përpiqet të ruajë balancën ndërmjet Perëndimit dhe Rusisë. Shumica e sondazheve tregojnë se Kryeministri 47-vjeçar, Aleksandër Vuçiç, do të marrë mbi 50% të votave, për t’u bërë kështu president i Serbisë. Pasi hodhi votën e tij, zoti Vuçiç foli për mediat duke rikonfirmuar garancitë për stabilitetin e vendit. , tha ai. Në sondazhe, kandidatët e tjerë më të afërt rezultojnë me pak më shumë se 10% mbështetje. Ndër ta është edhe Sasa Jankoviç, i njohur si mbrojtës i të drejtave të njeriut. deklaroi zoti Jankoviç. Një tjetër kandidat, studenti i veshur me kostum të bardhë, Luka Maksimoviç, ka rezonuar tek disa votues të zhgënjyer, nëpërmjet paraqitjes së tij satirike të mashtrimit të politikanëve. tha zoti Luka Maksimoviç. Megjithëse roli i presidentit në Serbi është më tepër ceremonial, nëpërmjet fitores zoti Vuçiç do të ruante kontrollin e partisë së tij në pushtet, Partia Progresive, duke ruajtur kështu edhe balancën delikate të deritanishme ndërmjet aspiratave të Serbisë për në Bashkimin Evropian, dhe marrëdhënies me Rusinë.